صادق بۊقي

صادق بنا متجدد (متولد ۱۳۳۲) ايته گيلاني مرداک ايسه گه خۊ گيلکي خاندن ؤ رخاصي وأسي رشت ٚ بازار ٚ دۊرۊن، پۊر مأرۊف ؤ محبۊب بۊبؤسته ؤ اۊن ٚ رخص ٚ ويديؤئان اينترنت ؤ مجازي برنامه‌ئن ٚ مئن پۊر بيده بۊبؤسته. ۱۴۰۲ آذرما مئن ايته خور ديپيچکسه گه صادق بۊقي-أ، پؤليس رخاسي وأسي بيگيته ؤ فتا پؤليس اۊن ٚ صفحه-أ دوسته. هأن باعث بۊبؤست گه ايران ٚ مردۊم، همه‌ته شأران ؤ اۊستانان ٚ جه صادق بۊقي حيمایت گۊدن ٚ وأسي اۊن ٚ آهنگان ٚ أمرأ رخص بۊکۊند ؤ ويديؤ چأکۊند. 

 زيوش 
صادق بنا متجدد ۱۳۳۲ سال ٚ مئن گيلان ٚ دۊرۊن دۊنیا بأمؤ.  اۊن دراز ٚ سالان خۊ برار ٚ أمرأ داماش ؤ سپيدرۊد ٚ فۊتبالي تيمان ٚ ره ليدري گۊدي ولي خۊ بازنشسته بؤستن ٚ پسي، رشت ٚ بازار ٚ دۊرۊن مايي فۊرۊشي گۊدي. أ سالان ٚ مئن خؤره هۊیه آواز ني خاندي ؤ رخاصي گۊدي ؤ مردۊم اۊن ٚ آواز ؤ رخص ٚ جه فئلم بيگيتد ؤ بنأده مجازي فضا دۊرۊن ؤ أن باعث بۊبؤسته گه صادق بۊقي ايوارکي مأرۊف ببه ؤ مردۊم اۊن ٚ طرفدار ببد.

 رخاصي 
آذر ۱۴۰۲، صادق بۊقي رخاصي فئلمان رشت ٚ مايي فۊرۊشان ٚ بازار ٚ دۊرۊن، اينستاگرام ٚ مئن مۊنتشر بۊبؤست گه همزمان رخاصي أمرأ گيلکي خاندي. أ ايجرا أمرأ مردۊم پۊر دابسمش چأگۊدئد.

چن وخت ٚ پسي اۊن ٚ اينستاگرام ٚ صفحه ۱۲۸ هيزار دۊمبال گۊدنکس ٚ أمرأ دوسته بۊبؤسته ؤ اۊن مئن ايته پؤست بنأده گه پؤليس فتا أ صفحه-یأ مجرمانه فعاليت ٚ وأسي مسدۊد بۊگۊده. ؤ هأ زمات گيلان ٚ پؤليس ني بۊگۊته گه هأ مؤضۊع باره ۱۲ نفر-أ بيگيتد.{یادکرد وب|عنوان=صفحه اینستاگرام پیرمردی که در رشت آواز می‌خواند و می‌رقصید مسدود شد|نشانی=https://www.iranintl.com/202312070855|وبگاه=ایران اینترنشنال|تاریخ=2023-12-11|بازبینی=2023-12-11|کد زبان=fa|archive-date=۱۰ دسامبر ۲۰۲۳|archive-url=https://web.archive.org/web/20231210184823/https://www.iranintl.com/202312070855|url-status=live}}  مردۊم ني شرۊع بۊگۊدئد ؤ اۊن ٚ آواز ٚ أمرأ فئلم بيگيتد ؤ رخاصي بۊگۊدئد ؤ صادق بۊقي رسانه‌ئن ٚ ؤ خوران ٚ مئن پۊر وایرال بۊبؤسته ؤ آسيا فۊتبال ٚ فدراسیؤن ني صادق بۊقي شعر ٚ جه خۊ صفحه مئن ويديؤ بنأ. آخرپسي مردۊم ٚ حيمایتان ٚ وأسي پؤليس اۊن ٚ گيتن-أ تکذيب بۊگۊده ؤ اۊن اينستاگرام-أ واگردانه.

سربس